 Maayarku waxa uu ka codsaday wasaaradaha xanaanada xoolaha iyo caafimaadka inay shaqaale dheeraad ah u soo diraan gobolka Gabiley iyo deegaanada hoos yimaada, maadaama maalinba maalinta ka danbeysa ay dadku iska soo daba dhacayaan, culeys intii hore ka badanina uu fuuley gobolka, isaga oo arintaasi ka hadlayayna waxa uu yidhi Labada wasaaradood ee caafimaadka iyo xanaanada xoolaha waxaan ugu baaqaya, kolay meel kasta oo abaari ka dhacdo oo gaajo timaado, xanuuna lama waayo hadii ay dadka tahay, iyo hadii ay duunyada tahayba, markaa tiimaamka shaqaynayay ee gobolka Gabilay loo soo diray waxaanu leenahay hala kordhiyo dadaalkana intan ha laga sii libin laabo, xoolihiina waa ay dhimanayaan oo ama gaajo ayay u dhimanayaan ama xanuun ayay u dhimanayaan, anaguna waxaanu ku hawlahanahay sidii loo aasi lahaa bakhtiga xoolaha, sidoo kale xanuunka sanbabka oo lagu sheegay deegaano waqooyiga ka xiga Gabilay waxaanu u dirnay tiimaam hadana wasaarada waxaanu leenahay, labada wasaaradood ba inay fiiro gaar ah u yeeshan dadkan soo guurtada ah, inta Ilaahay xaaladan inaga saarayo 